ddrg/super_eurlex huggingface dataset:
3.

Nalaže se Associazione Nazionale degli Industriali delle Conserve Alimentari Vegetali (Anicav), Agrupación Española de Fabricantes de Conservas Vegetales (Agrucon), Associazione Italiana Industrie Prodotti Alimentari (AIIPA), Campil-Agro-Industrial do Campo do Tejo Lda, Evropaïka Trofima AE, FIT – Fomento da Indústria do Tomate SA, Konservopoiia Oporokipeftikon Filippos AE, Panellinia Enosi Konservopoion, Elliniki Etairia Konservon AE, Anonymos Viomichaniki Etaireia Konservon D. Nomikos, Italagro – Indústria de Transformação de Produtos Alimentares SA, Kopaïs AVEE Trofimon & Poton, Serraïki Konservopoiia Oporokipeftikon Serko AE, Sociedade de Industrialização de Produtos Agrícolas – Sopragol SA, Sugalidal – Indústrias de Alimentação SA, Sutol – Indústrias Alimentares Lda i ZANAE Zymai Artopoiias Nikoglou AE Viomichania Emporio Trofimon snošenje troškova koje su uprvostupanjskom i/ili žalbenom postupku imali Confederazione Cooperative Italiane, Cooperativas Agro-Alimentarias, Fédération française de la coopération fruitière, légumière et horticole (Felcoop), Europska komisija u predmetu C-457/13 P, Talijanska Republika, Sociedad Cooperativa de Exportación de Frutos Cítricos Anecoop (Anecoop) S. Coop, Cooperativa Agrícola Nuestra Señora del Oreto (CANSO) Coop. V., Cooperativa Agrícola „Sant Bernat” (Carlet) Coop. V., Cooperativa Agrícola SCJ (COPAL) Coop. V., Grupo AN S. Coop., l’Acopaex S. Coop., Las Marismas de Lebrija Sociedad Cooperativa Andaluza (Las Marismas), Associació de Cooperatives Agràries de les Terres de Lleida (ACTEL), Unió Corporació Alimentária (UNIO) SCCL, Union Coopérative Agricole France Prune (France Prune), Agrial SCA, Triskalia, Union Fermière Morbihannaise (UFM), VOG Products Soc. agr. coop., Consorzio Padano Ortofrutticolo (CO.PAD.OR.) Soc. agr. coop., Consorzio Casalasco del Pomodoro Soc. agr. coop., Agricoltori Riuniti Piacentini (ARP) Soc. agr. coop., Orogel Fresco Soc. agr. coop., Conserve Italia Soc. agr. coop., Fruttagel Soc. agr. coop. kao i Unione Nazionale tra le Organizzazioni di Produttori Ortofrutticoli, Agrumari e di Frutta in Guscio (Unaproa).
1.

Presuda Općeg suda Europske unije Andersen/Komisija (T-92/11, EU:T:2013:143) ukida se u dijelu u kojem je njome, u pogledu potpora isplaćenih počevši od 3. prosinca 2009. na temelju drugog ugovora o javnim uslugama prijevoza sklopljenog za razdoblje od 2005. do 2014., Opći sud poništio članak 1. stavak drugi Odluke Komisije 2011/3/EU od 24. veljače 2010. o ugovorima o javnim uslugama prijevoza između danskog ministarstva prometa i Danske Statsbaner [Državna potpora C 41/08 (ex NN 35/08)].
1.

Uredba Vijeća (EZ) br. 1472/2006 od 5. listopada 2006. o uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjištima od kože podrijetlom iz Narodne Republike Kine i Vijetnama nevaljana je u mjeri u kojoj se njome povrjeđuje članak 2. stavak 7. točku (b) i članak 9. stavak 5. Uredbe (EZ) br. 384/96 Vijeća od 22. prosinca 1995. o zaštiti od dampinškog uvoza iz zemalja koje nisu članice Europske zajednice kako je izmijenjena Uredbom Vijeća (EZ) br. 461/2004 od 8. ožujka 2004. Analiza prethodnih pitanja nije dovela ni do kakvog zaključka koji bi utjecao na valjanost Uredbe br. 1472/2006 s obzirom na članak 296. UFEU-a kao i članak 2. stavak 7. točku (c), članak 3., stavke 1., 2. i 5. do 7., članak 4. stavak 1., članak 5. stavak 4., članak 9. stavak 6. ili članak 17. Uredbe br. 384/96, kako je izmijenjena uredbom br. 461/2004, pri čemu se neki od ovih članaka i odredbi promatraju samostalno dok se drugi promatraju zajedno.
HR Službeni list Europske unije C 311/2

Presuda Suda (veliko vijeće) od 16. srpnja 2015. – Europska komisija protiv Vijeća Europske unije

(Predmet C-425/13) (1)

((Tužba za poništenje - Odluka Vijeća kojom se odobrava otvaranje pregovora o povezivanju sustava Europske unije za trgovanje emisijskim jedinicama stakleničkih plinova sa sustavom za trgovanje emisijskim jedinicama stakleničkih plinova u Australiji - Direktive za pregovore - Poseban odbor - Članak 13. stavak 2. UEU-a, članak 218. stavci 2. do 4. UFEU-a i članak 295. UFEU-a - Institucionalna ravnoteža))

(2015/C 311/02)

Jezik postupka: engleski

Stranke

Tužitelj: Europska komisija (zastupnici: G. Valero Jordana i F. Castillo de la Torre, agenti)

Intervenijent u potporu tužitelju: Europski parlament (zastupnici: R. Passos i D. Warin, agenti)

Tuženik: Vijeće Europske unije (zastupnici: K. Michoel, M. Moore i J.-P. Hix, agenti)

Intervenijenti u potporu tuženiku: Češka Republika (zastupnici: M. Smolek, J. Vláčil i E. Ruffer, agenti), Kraljevina Danska (zastupnici: C. Thorning, L. Volck Madsen i U. Melgaard, agenti), Savezna Republika Njemačka (zastupnici: T. Henze i B. Beutler, agenti), Francuska Republika (zastupnici: D. Colas, G. de Bergues, F. Fize i N. Rouam, agenti), Kraljevina Nizozemska (zastupnici: M. Bulterman i M. de Ree, agenti), Republika Poljska (zastupnik: B. Majczyna, agent), Kraljevina Švedska (zastupnici: A. Falk, C. Meyer-Seitz, U. Persson, E. Karlsson, L. Swedenborg i C. Hagerman, agenti), Ujedinjena Kraljevina Velike Britanije i Sjeverne Irske (zastupnici: E. Jenkinson i M. Holt, agenti, uz asistenciju J. Holmesa i B. Kennellya, barristers)

Izreka

1. U Odjeljku A, naslovljenom „Postupak za pregovore”, Priloga odluci Vijeća od 13. svibnja 2013. kojom se odobrava otvaranje pregovora o povezivanju sustava Europske unije za trgovanje emisijskim jedinicama sa sustavom za trgovanje emisijama u Australiji poništavaju se: — druga rečenica točke 1. Odjeljka A u skladu s kojom „[a]ko je potrebno, detaljna pregovaračka stajališta Unije definiraju se unutar posebnog odbora iz članka 1. stavka 2. ili unutar Vijeća”, i — u točki 3. spomenutog odjeljka izrazi „i definirati pregovaračka stajališta”.

2. U preostalom dijelu tužba se odbija.

3. Europska komisija i Vijeće Europske Unije snose vlastite troškove, uključujući troškove postupka okončanog rješenjem Komisija/Vijeće (C-425/13, EU:C:2014:91).

4. Europski Parlament, Češka Republika, Kraljevina Danska, Savezna Republika Njemačka, Francuska Republika, Kraljevina Nizozemska, Republika Poljska, Kraljevina Švedska kao i Ujedinjena Kraljevina Velike Britanije i Sjeverne Irske snose vlastite troškove.

(1) SL C 274, 21. 9. 2013.
2.

Nalaže se Inuit Tapiriit Kanatami, Nattivak Hunters’ and Trappers’ Organisation, Pangnirtung Hunters’ and Trappers’ Organisation, Jaypootie Moesesie, Allen Kooneeliusie, Toomasie Newkingnak, David Kuptana, Karliin Aariak, Canadian Seal Marketing Group, Ta Ma Su Seal Products Inc., Fur Institute of Canada, NuTan Furs Inc., GC Rieber Skinn AS, Inuit Circumpolar Council Greenland (ICC-Greenland), Johannes Egede, Kalaallit Nunaanni Aalisartut Piniartullu Kattuffiat (KNAPK), William E. Scott & Son, Association des chasseurs de phoques des Îles-de-la-Madeleine, Hatem Yavuz Deri Sanayi iç Ve Diş Ticaret Ltd Şirketi i Northeast Coast Sealers’ Co-Operative Society Ltd da, osim vlastitih troškova, snose i troškove Europske komisije.
HR Službeni list Europske unije C 354/5

Presuda Suda (četvrto vijeće) od 3. rujna 2015. (zahtjev za prethodnu odluku koji je uputio Mokestinių ginčų komisija prie Lietuvos Respublikos vyriausybės – Litva) – UAB „Fast Bunkering Klaipėda” protiv Valstybinė mokesčių inspekcija prie Lietuvos Respublikos finansų ministerijos

(Predmet C-526/13) (1)

((Zahtjev za prethodnu odluku - Oporezivanje - Porez na dodanu vrijednost (PDV) - Direktiva 2006/112/EZ - Članak 148. točka (a) - Isporuka robe - Pojam - Izuzeće - Isporuka robe za opskrbu plovila koja plove na otvorenom moru gorivom i namirnicama - Isporuke posrednicima koji djeluju u vlastito ime))

(2015/C 354/04)

Jezik postupka: litavski

Sud koji je uputio zahtjev

Mokestinių ginčų komisija prie Lietuvos Respublikos vyriausybės

Stranke glavnog postupka

Tužitelj: UAB „Fast Bunkering Klaipėda”

Tuženik: Valstybinė mokesčių inspekcija prie Lietuvos Respublikos finansų ministerijos

Izreka

Članak 148. točku (a) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da se izuzeće predviđeno tom odredbom načelno ne primjenjuje na isporuke robe za opskrbu gorivom i namirnicama u korist posrednika koji djeluju u vlastito ime, bez obzira na to što je na dan isporuke unaprijed poznata i propisno dokazana krajnja uporaba robe, a dokazi koji to potvrđuju podneseni su poreznoj upravi sukladno nacionalnim propisima. Međutim, u okolnostima poput onih u glavnom postupku, navedeno izuzeće može se primijeniti ako je do prijenosa vlasništva predmetne robe na navedene posrednike, u jednom od oblika propisanih mjerodavnim nacionalnim pravom, došlo najranije u istom trenutku u kojem su brodari plovila koja plove na otvorenom moru postali ovlašteni faktično raspolagati tom robom kao da su njezini vlasnici, što je sud koji je uputio zahtjev dužan provjeriti.

(1) SL C 359, 7. 12. 2013.
HR Službeni list Europske unije C 363/4

Presuda Suda (veliko vijeće) od 8. rujna 2015. – Philips Lighting Poland S.A., Philips Lighting BV protiv Vijeća Europske unije, Hangzhou Duralamp Electronics Co., Ltd, GE Hungary Ipari és Kereskedelmi Zrt. (GE Hungary Zrt), Osram GmbH, Europske komisije

(Predmet C-511/13 P) (1)

((Žalba - Damping - Uredba (EZ) br. 384/96 - Članak 4. stavak 1., članak 5. stavak 4. i članak 9. stavak 1. - Uredba (EZ) br. 1205/2007 - Uvoz integriranih elektroničkih kompaktnih fluorescentnih rasvjetnih tijela (CFL-i) podrijetlom iz Kine, Vijetnama, Pakistana i s Filipina - Šteta nanesena proizvodnji Zajednice - Većinski dio ukupne proizvodnje Zajednice istovjetnih proizvoda))

(2015/C 363/04)

Jezik postupka: engleski

Stranke

Žalitelji: Philips Lighting Poland S.A., Philips Lighting BV (zastupnici: L. Catrain González, abogada, E. Wright, barrister)

Druge stranke u postupku: Vijeće Europske unije (zastupnici: S. Boelaert, agent, uz asistenciju S. Gubela, odvjetnika, i B. O’Connora, solicitor), Hangzhou Duralamp Electronics Co. Ltd, GE Hungary Ipari és Kereskedelmi Zrt. (GE Hungary Zrt.), Osram GmbH (zastupnici: R. Bierwagen i C. Hipp, Rechtsanwälte), Europska komisija (zastupnici: L. Armati i J.-F. Brakeland, agenti)

Izreka

1. Žalba se odbija.

2. Philips Lighting Poland S.A. i Philips Lighting BV snose vlastite troškove i nalaže im se snošenje troškova Vijeća Europske unije i Osrama GmbH.

3. Europska komisija snosi vlastite troškove.

(1) SL C 352, 30. 11. 2013.
HR Službeni list Europske unije C 279/8

Presuda Suda (veliko vijeće) od 16. lipnja 2015.. (zahtjev za prethodnu odluku koji je uputio Consiglio di Stato, Italija) – Presidenza del Consiglio dei Ministri i dr./Rina Services SpA, Rina SpA, SOA Rina Organismo di Attestazione SpA.

(Predmet C-593/13) (1)

((Zahtjev za prethodnu odluku - Članci 49., 51. i 56. UFEU-a - Sloboda poslovnog nastana - Sudjelovanje u izvršavanju javnih ovlasti - Direktiva 2006/123/EZ - Članak 14. - Tijela zadužena za ispitivanje i davanje akreditacije o ispunjavanju uvjeta propisanih zakonom za poduzetnike koji obavljaju javne radove - Nacionalni propis koji zahtijeva da se registrirano sjedište tih tijela mora nalaziti u Italiji))

(2015/C 279/09)

Jezik postupka: talijanski

Sud koji je uputio zahtjev

Consiglio di Stato

Stranke glavnog postupka

Tužitelji: Presidenza del Consiglio dei Ministri, Consiglio di Stato, Consiglio Superiore dei Lavori Pubblici, Autorità per la Vigilanza sui Contratti Pubblici di lavori, servizi e forniture, Conferenza Unificata Stato Regioni, Ministero dello Sviluppo Economico delle Infrastrutture e dei Trasporti, Ministero per le Politiche europee, Ministero dell'Ambiente e della Tutela del Territorio e del Mare, Ministero per i beni e le attività culturali, Ministero dell'Economia e delle Finanze, Ministero degli Affari esteri

Tuženici: Rina Services SpA, Rina SpA, SOA Rina Organismo di Attestazione SpA

Izreka

1. Članak 51. stavak 1. UFEU-a treba tumačiti na način da se izuzeće od prava na poslovni nastan iz te odredbe ne primjenjuje na djelatnosti potvrđivanja koje obavljaju društva koja imaju svojstvo tijela za certificiranje (Società Organismi di Attestazione).

2. Članak 14. Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu treba tumačiti na način da mu je protivan propis države članice koji predviđa da društva koja su tijela za certificiranje trebaju imati registrirano sjedište na nacionalnom državnom području.

(1) SL C 61, 1. 3. 2014.
HR Službeni list Europske unije C 279/4

Presuda Suda (drugo vijeće) od 24. lipnja 2015. – Fresh Del Monte Produce, Inc. protiv Europske komisije, Internationale Fruchtimport Gesellschaft Weichert GmbH & Co. KG (C-293/13 P), Europska komisija protiv Fresh Del Monte Produce, Inc., Internationale Fruchtimport Gesellschaft Weichert GmbH & Co. KG (C- 294/13 P)

(Spojeni predmeti C-293/13 P i C-294/13 P) (1)

((Žalba - Tržišno natjecanje - Zabranjeni sporazumi - Europsko tržište banana - Usklađenost pri utvrđivanju referentnih cijena - Pojam „gospodarske jedinice” koju čine dva društva - Pojam „odlučujućeg utjecaja” - Pripisivanje ponašanja društva drugom društvu - Iskrivljavanje dokaza - Teret dokazivanja - Načelo in dubio pro reo - Pojam „jedinstvene i trajne povrede” - Pojam „usklađenog djelovanja” - Pojam „povrede s obzirom na cilj” - Poduzetnici sudionici zabranjenog sporazuma - Priopćavanje informacija Komisiji - Pravna obveza - Opseg - Privilegij protiv samooptuživanja - Intervenijent u prvom stupnju - Protužalba - Dopuštenost))

(2015/C 279/04)

Jezik postupka: engleski

Stranke

(Predmet C-293/13 P)

Žalitelj: Fresh Del Monte Produce, Inc. (zastupnici: B. Meyring, Rechtsanwalt i L. Suhr, Advocate)

Druge stranke u postupku: Europska komisija (zastupnici: A. Biolan, M. Kellerbauer i P. Van Nuffel, agenti), Internationale Fruchtimport Gesellschaft Weichert GmbH & Co. KG (zastupnici: K. Smith, QC, C. Humpe i S. Kon, solicitors)

(Predmet C-294/13 P)

Žalitelj: Europska komisija (zastupnici: A. Biolan, M. Kellerbauer i P. Van Nuffel, agenti)

Druge stranke u postupku: Fresh Del Monte Produce, Inc. (zastupnici: B. Meyring, Rechtsanwalt i L. Suhr, Advocate), Internationale Fruchtimport Gesellschaft Weichert GmbH & Co. KG (zastupnici: K. Smith, QC, C. Humpe i S. Kon, solicitors)

Izreka

1. Odbija se žalba u predmetu C-293/13 P i protužalbe u predmetima C-293/13 P et C-294/13 P.

2. Ukida se točka 1. izreke presude Fresh Del Monte Produce/Komisija (T-587/08, EU:T:2013:129).

3. Novčana kazna izrečena na temelju članka 2. točke (c) Odluke Komisije C (2008) 5955 final od 15. listopada 2008. o postupku primjene članka 81. [UEZ-a] (predmet COMP/39 188 – Banane) iznosit će 9 8 00 000 eura.

4. Društvu Fresh Del Monte Produce Inc. nalaže se snošenje troškova povezanih, s jedne strane, sa žalbom u predmetima C 293/13 P i C 294/13 P kao i, s druge strane, s njegovom protužalbom u predmetu C-294/13 P, osim troškova društva Internationale Fruchtimport Gesellschaft Weichert GmbH & Co. KG koje će snositi vlastite troškove u svim navedenim postupcima.

5. Društvu Internationale Fruchtimport Gesellschaft Weichert GmbH & Co. KG nalaže se snošenje troškova povezanih s njegovim protužalbama u predmetima C 293/13 P i C 294/13 P.

(1) SL C 252, 31. 8. 2013.
1.

Članak 4. stavak 1. točku (a) podtočke (i) do (iii) Direktive 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike treba tumačiti na način da države članice, osim ako nije predviđeno izuzeće, moraju uskratiti odobrenje projekta kada on može izazvati pogoršanje stanja tijela površinskih voda ili kada ugrožava postizanje dobrog stanja površinskih voda odnosno dobrog ekološkog potencijala i kemijskog stanja tih voda do datuma određenog tom direktivom.
1.

Savezna Republika Njemačka povrijedila je svoje obveze na temelju članka 108. stavka 2. UFEU-a i članka 14. stavka 3. Uredbe Vijeća (EZ) br. 659/1999 od 22. ožujka 1999. o utvrđivanju detaljnih pravila primjene članka [108. UFEU-a] i članaka 1. i 4. do 6. Odluke Komisije 2012/636/EU od 25. siječnja 2012. o mjeri C 36/07 (ex NN 25/07) koju je Njemačka provela u korist društva Deutsche Post AG, jer je odbila provesti samostalno utvrđivanje mjerodavnog tržišta u okviru provedbe te odluke, kako bi se utvrdilo je li, tijekom razdoblja od 2003. do 2012, s jedne strane, i razdoblja od 2012., s druge strane, usluga dostave paketa od jednog do drugog poduzetnika predstavljala posebno mjerodavno tržište u proizvodnom smislu.
HR Službeni list Europske unije C 213/5

Presuda Suda (veliko vijeće) od 5. svibnja 2015. – Kraljevina Španjolska protiv Vijeća Europska unije

(Predmet C-147/13) (1)

((Tužba za poništenje - Provedba pojačane suradnje - Jedinstveni patent - Uredba (EU) br. 1260/2012 - Odredbe o prevođenju - Načelo nediskriminacije - Članak 291. UFEU-a - Prenošenje ovlasti na tijela izvan Europske unije - Članak 118. stavak 2. UFEU-a - Pravna osnova - Načelo autonomije prava Unije))

(2015/C 213/08)

Jezik postupka: španjolski

Stranke

Tužitelj: Kraljevina Španjolska (zastupnici: E. Chamizo Llatas i S. Centeno Huerta, agenti)

Tuženik: Vijeće Europske unije (zastupnici: T. Middleton, F. Florindo Gijón, M. Balta i L. Grønfeldt, agenti)

Intervenijenti u potporu tuženiku: Kraljevina Belgija (zastupnici: C. Pochet, J.-C. Halleux i T. Materne, agenti), Češka Republika (zastupnici: M. Smolek i J. Vláčil, agenti), Kraljevina Danska (zastupnici: C. Thorning i M. Wolff, agenti), Savezna Republika Njemačka (zastupnici: T. Henze, M. Möller i J. Kemper, agenti), Francuska Republika (zastupnici: G. de Bergues, F.-X. Bréchot, D. Colas i N. Rouam, agenti), Veliko Vojvodstvo Luksemburg, Mađarska (zastupnici: M. Fehér i K. Szíjjártó, agenti), Kraljevina Nizozemska (zastupnici: M. Bulterman i J. Langer, agenti), Kraljevina Švedska (zastupnici: A. Falk i C. Meyer-Seitz, agenti), Ujedinjena Kraljevina Velike Britanije i Sjeverne Irske (zastupnici: M. Holt, agent, uz asistenciju J. Stratford, QC, i T. Mitcheson, barrister), Europski parlament (zastupnici: M. Gómez-Leal, U. Rösslein i M. Dean, agenti), Europska komisija (zastupnici: I. Martínez del Peral, T. van Rijn, B. Smulders i F. Bulst, agenti)

Izreka

1. Tužba se odbija.

2. Kraljevina Španjolska snosit će, uz vlastite troškove, i troškove Vijeća Europske unije.

3. Kraljevina Belgija, Češka Republika, Kraljevina Danska, Savezna Republika Njemačka, Francuska Republika, Veliko Vojvodstvo Luksemburg, Mađarska, Kraljevina Nizozemska, Kraljevina Švedska, Ujedinjena Kraljevina Velike Britanije i Sjeverne Irske, Europski parlament i Europska komisija snosit će vlastite troškove.

(1) SL C 171, 15. 6. 2013.
HR Službeni list Europske unije C 213/5

Presuda Suda (veliko vijeće) od 5. svibnja 2015. – Kraljevina Španjolska protiv Europskog parlamenta, Vijeća Europske unije

(Predmet C-146/13) (1)

((Tužba za poništenje - Provedba pojačane suradnje - Stvaranje jedinstvene patentne zaštite - Uredba (EU) br. 1257/2012 - Članak 118. stavak 1. UFEU-a - Pravna osnova - Članak 291. UFEU-a - Prenošenje ovlasti na tijela izvan Europske unije - Načela autonomije i ujednačene primjene prava Unije))

(2015/C 213/07)

Jezik postupka: španjolski

Stranke

Tužitelj: Kraljevina Španjolska (zastupnici: E. Chamizo Llatas i S. Centeno Huerta, agenti)

Tuženici: Europski parlament (zastupnici: M. Gómez-Leal, M. Dean i U. Rösslein, agenti), Vijeće Europske unije (zastupnici: T. Middleton, F. Florindo Gijón, M. Balta i L. Grønfeldt, agenti)

Intervenijenti u potporu tuženicima: Kraljevina Belgija (zastupnici: C. Pochet, J.-C. Halleux i T. Materne, agenti), Češka Republika (zastupnici: M. Smolek i J. Vláčil, agenti), Kraljevina Danska (zastupnici: C. Thorning i M. Wolff, agenti), Savezna Republika Njemačka (zastupnici: T. Henze, M. Möller i J. Kemper, agenti), Francuska Republika (zastupnici: G. de Bergues, F.-X. Bréchot, D. Colas i N. Rouam, agenti), Veliko Vojvodstvo Luksemburg, Mađarska (zastupnici: M. Fehér i K. Szíjjártó, agenti), Kraljevina Nizozemska (zastupnici: M. Bulterman i J. Langer, agenti), Kraljevina Švedska (zastupnici: A. Falk, C. Meyer-Seitz i U. Persson, agenti), Ujedinjena Kraljevina Velike Britanije i Sjeverne Irske (zastupnici: M. Holt, agent, uz asistenciju J. Stratford, QC, i T. Mitcheson, barrister), Europska komisija (zastupnici: I. Martínez del Peral, T. van Rijn, B. Smulders i F. Bulst, agenti)

Izreka

1. Tužba se odbija.

2. Kraljevina Španjolska snosit će, uz vlastite troškove, i troškove Europskog parlamenta i Vijeća Europske unije.

3. Kraljevina Belgija, Češka Republika, Kraljevina Danska, Savezna Republika Njemačka, Francuska Republika, Veliko Vojvodstvo Luksemburg, Mađarska, Kraljevina Nizozemska, Kraljevina Švedska, Ujedinjena Kraljevina Velike Britanije i Sjeverne Irske i Europska komisija snosit će vlastite troškove.

(1) SL C 171, 15. 6. 2013.
1.

Direktivu 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”) treba tumačiti na način da se dostavljanje potrošaču od strane trgovca pogrešne informacije, poput one o kojoj je riječ u glavnom postupku, treba smatrati „zavaravajućom poslovnom praksom” u smislu te direktive bez obzira na to što se to obavještavanje ticalo samo jednog potrošača.
HR Službeni list Europske unije C 205/5

Presuda Suda (peto vijeće) od 23. travnja 2015. (zahtjev za prethodnu odluku koji je uputio Bayerischer Verwaltungsgerichtshof – Njemačka) – Zuchtvieh-Export GmbH protiv Stadt Kempten

(Predmet C-424/13) (1)

((Zahtjev za prethodnu odluku - Poljoprivreda - Uredba (EZ) br. 1/2005 - Zaštita životinja tijekom prijevoza - Dugo putovanje iz države članice u treću državu - Članak 14. stavak 1. - Provjere koje se odnose na plan puta, a koje provodi nadležno tijelo u mjestu polaska prije dugih putovanja - Primjenjivost te odredbe u vezi s dijelom putovanja koje se odvija izvan područja Europske unije - Primjenjivost pravnih pravila koja su određena navedenom uredbom na taj dio putovanja))

(2015/C 205/06)

Jezik postupka: njemački

Sud koji je uputio zahtjev

Bayerischer Verwaltungsgerichtshof

Stranke glavnog postupka

Tužitelj: Zuchtvieh-Export GmbH

Tuženik: Stadt Kempten

uz sudjelovanje: Landesanwaltschaft Bayern

Izreka

Članak 14. stavak 1. Uredbe Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka i o izmjeni direktiva 64/432/EEZ i 93/119/EZ i Uredbe (EZ) br. 1255/97 treba tumačiti na način da, kako bi prijevoz domaćih kopitara, osim registriranih, i domaćih životinja goveđih, ovčjih, kozjih i svinjskih vrsta, koji uključuje dugo putovanje koje počinje na području Europske unije i koje se odvija izvan tog područja, moglo odobriti nadležno tijelo u mjestu polaska, organizator putovanja mora podnijeti plan puta koji je s obzirom na mjere koje su predviđene za to putovanje realan i koji pokazuje da će se odredbe te uredbe poštovati, uključujući za dio putovanja koji će se odvijati na državnom području trećih zemalja, pri čemu je navedeno nadležno tijelo ovlašteno, ako to nije slučaj, zahtijevati da se navedene mjere izmijene na način da se osigura poštovanje navedenih odredbi za to cijelo putovanje.

(1) SL C 336, 16.11.2013.